Espen Uller Sandbraaten

Ullervegen 26

2009 NORDBY

|  |  |  |  |  |
| --- | --- | --- | --- | --- |
| Saksbehandler / telefon Lisbet Hougaard Baklid / | Vår referanse: 24/7914-3 | Deres referanse: |  | Dato: 01.08.2025 |

Svar på søknad om hogst - gnr 80 bnr 1 Rælingen - Splinteråsen II

**Saksopplysninger og områdebeskrivelse**

Det er søkt om hogsttillatelse i bestandene 9739, 9738, 9740, 9742, 9741, 9745, 9746, 9747, 9748,9749, 9751, 9752, 9753 og 9754 på gnr 80 bnr 1 i Rælingen kommune. Grunneier er Espen Uller Sandbraaten, og driften administreres av Viken Skog. Hogsten befinner seg i Østmarka som er innenfor virkeområdet for Markaforskriften.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Bestand**  20  21  22  23  24/27/29  26  28  30  31  32  35  34  36  37 | |  | | --- | | **TiltaksID i kart** | |  | |  | | 9739 | |  |   9738  9740  9741  9742  9745  9746  9747  9748  9749  9751  9752  9753  9754 | **Bonitet**  G14  F14  G14  G14  F11  G14  G14  G11  G11  G11  G14  G14  G14  G14 | **Alder (år)**  97  87  112  107  92  92  107  117  117  107  107  97  107  82 | **Hogstkl.**  4  4  5  5  4  4  5  5  5  5  5  4  5  4 | **Areal (daa)**  10  7  5  28  9  8  7  5  5  5  10  3  7  4 | **Hogstform**  Skjerm  Frøtre  Flate  Flate  Frøtre  Skjerm  Skjerm  Skjerm  Skjerm  Skjerm  Flate  Flate  Flate  Flate |

Det er søkt om flatehogst fordelt på 22 felter. Fem av feltene nord på eiendommen ble saksbehandlet i brev av 20.06.2025 med hensikt å forenkle saksbehandlingen. Ordinært bør antall felter det søkes om i en søknad maksimalt utgjøre 10-15 felter. Feltene

Tre av de omsøkte feltene er tynning i hogstklasse 3. Det er feltene 18 og 19. Disse saksbehandles ikke i det videre siden tynning ikke foryngelseshogst og derfor ikke søknadspliktig etter markaforskriften.

Det er i søknaden oppgitt at bestandene 22, 23 og 26 har kant mot MiS-figur, og bestand 24 har kant mot stier. Feltene ligger nord, øst og sør for Svartjernet i Rælingen.

Det er i søknaden ikke oppgitt volum for uttak. Hogstformene og de hensyn som er pålagt etter skogbruksloven og markaforskriften samt de vilkår som settes i vedtak i dette brev legges derfor til grunn.

Utkjøring av tømmer og velteplass antas å bli mot Nordbysjøveien eller mot Tomter.

Skogen som skal avvirkes består hovedsakelig av gran og gran og furu.

Planlagt foryngelsesmetode er naturlig foryngelse og planting.

**Viktige hensyn**

*Markaforskriften*

Markaforskriften er hjemlet i skogbruksloven, og pålegger den enkelte skogeier å bevare og videreutvikle Markas verdier gjennom et bærekraftig skogbruk med en variert og stedtilpasset skogbehandling. Forskriften har som formål å sikre at skogsdriften innenfor Marka bidrar til å bevare og videreutvikle områdets kvaliteter knyttet til friluftsliv, naturmiljø, landskap og kulturminner. Videre setter forskriften krav om søkeplikt på foryngelseshogster, og den gir kommunen anledning til å sette føringer for utførelsen av hogstene for å sikre at forskriftens intensjoner og bestemmelser ivaretas.

*Naturmangfoldloven*

Prinsippene i naturmangfoldloven (nml) §§ 8 - 12 skal legges til grunn som retningslinjer

ved utøving av offentlig myndighet, og vurderingen skal fremgå av beslutningen, jf. nml §7.Loven skal sikre en bærekraftig og langsiktig utnyttelse av naturressursene, og gir blant annet retningslinjer for utøvelse av offentlig myndighet.

**Vurdering**

*Friluftsliv*

Kartinnsynsløsningen ut.no viser at det er merket DNT-sti nord for Svartjernet. Videre viser Skiforeningens løypekart at det ikke er preparert skiløype i det omsøkte området, men Nordbysjøveien blir preparert i sørenden av veien. Skiforeningen må derfor varsles før oppstart av driften. Avstanden fra de østre feltene til tettbebyggelsen tomter er ca. 450 meter i luftlinje.

De omsøkte bestandene er i et svært viktig friluftslivsområde, ifølge Naturbase. Det er en del av Rælingsmarka, og det er et nett av ulike stier.

Det er viktig å skilte i begge retninger av lunneplass om fare ved klatring på tømmerlunne, og det skal settes opp skilt før hogsten om skogsdrift / hogst ved tursti, skiløype og hogst ved utkjørsel av driftsvei på skogsbilvei.

Kommunen vurderer at hensyn regulert av skogbruksloven med tilhørende forskrifter og vilkår i dette vedtaket, sikrer at gjennomføring av hogsten ikke vil være til ytterligere hinder for friluftslivet.

*Landskap*

Jf. markaforskriften § 3 skal størrelsen på foryngelsesflater tilpasses landskapets former og linjer, samtidig som flatekantene skal sikres i rimelig grad. Hogstflater i denne delen av marka skal ikke overstige 30 daa, jf. forskriftens §3. Hogstene er meldt inn som flatehogst, frøtrestillingshogst og skjermstillingshogst. Flatehogst og frøtrestillingshogstene er åpne hogster og regnes derfor med i arealbegrensningen. Arealbegrensningen blir i utgangspunktet ikke overskredet i området, men søker må påse at bestandene med åpne hogster ikke sammen overskrider 30 dekar og avstanden mellom bestandene med åpen hogst der 30 dekar blir overskredet, må ha minst 40 meter avstand. Det er videre positivt at det legges opp til en blanding av skjermstillingshogst, frøtrestillingshogst og flatehogst.

I henhold til forskriften skal ved utvidelse av eksisterende flater ikke summen av nye og eldre flater være større enn 30 dekar. For å unngå vesentlige kanteffekter av flatene er gjeldende forvaltningspraksis et krav om minimum 40 meter mellom hogstflater der tilgrensende eksisterende flate ikke har ungskog med gjennomsnittlig høyde lik eller over 2 meter. Der det er fare for rotvelt slik at de 40 meter reduseres, må mer kantsone settes igjen. Det er ikke funnet ungskog lavere enn 2 meter som inntil de omsøkte feltene.

For felter med omsøkt flatehogst skal det settes igjen livsløpstrær så spredd utover flaten som mulig, og disse bør være blant de eldste trærne i bestandet med god stabilitet mot vind. På felter med flatehogst i ensjiktet skog kan opptil 50 % av livsløpstrærne bli kappet og stå igjen som høystubbe. Slike høystubber skal ha diameter minimum 20 cm i brysthøyde og ha høyde minimum 3 meter over bakken. Stående, døde trær kan inngå i de nevnte 50%. Livsløpstrær, menneskeskapte høystubber, døde trær og gjenstående levende trær vil bryte opp landskapsvirkningen av hogstflater og skape grunnlag for mer variasjon og større naturmangfold.

Dersom det skal hogges nærmere enn 5 meter fra Svarttjernet eller bekk, må det søkes som dispensasjon fra vannressursloven §11, og søknad må sendes Statsforvalteren i Østfold, Buskerud, Oslo og Akershus.

*Kulturminner*

Ifølge søk i NIBIO Kilden, med Riksantikvarens utvalgskriterie "Kulturminner", "SEFRAK" og "Freda bygninger" er det ingen kartfestede kulturminner innenfor det omsøkte området. Ved funn av ikke-kartfestede kulturminner skal Byantikvaren varsles, og arbeidet stanses midlertidig i påvente av godkjenning fra kulturminnemyndigheten.

*Markfuktighet og bekker*

Ved søk i Kilden er det funnet fuktige drog med fuktighet i dybde 0-25 cm. Årssikre vannveier, myr og fuktige drog skal krysses minst mulig i driften for å redusere kjøreskader. Kommunen anbefaler at vannvei krysses maksimum ett punkt om det avvirkes på barmark eller lite snø/mangel på tele. For driftsvei over bekk skal midlertidig bru eller annen midlertidig overgang bygges. For driftsvei over større bekk skal midlertidig bru uansett bygges. Merkostnaden for en midlertidig bru bygget på stedet, kan dekkes av skogfond med inntil kr. 5000,-.

*Andre relevante forhold*

Kommunen anmoder om å utvise forsiktighet med hogst i hekketiden (normalt mai-juni), og ved enhver aktivitet skal unødig skade på reir unngås. Rovfuglreir skal uansett skånes. Vi anbefaler derfor hogst på annen tid av året.

*Vurdering etter Naturmangfoldloven*

Hogstsøknaden med vilkår er vurdert etter Naturmangfoldloven (nml) §§ 8 – 12:

Kunnskapsgrunnlaget (§8 i nml) bygger på søk i NIBIO Kilden og Naturbase der følgende utvalgskriterier satt:

1. Rødlistearter, jf. Norsk Rødliste 2021
2. Naturbase (Mdir): Arter av stor og særlig stor forvaltningsinteresse, naturvernområder, naturtyper og utvalgte naturtyper

Det er ikke funnet rødlistede arter i bestandene som må hensyntas. Funn i Naturbase viser en naturtype med middels verdi, Svarttjern-øst, med gammelskog. Denne må hensyntas i driften etter gjeldende standarder. I søknaden er denne opplyst som MiS-figur.

Kommunen vurderer at kravet til kunnskapsgrunnlag er tilstrekkelig for beslutning, jf. lovens §8. Videre skal det tas hensyn som beskrevet i vedtaket og generelt i tråd med skogbruksloven med tilhørende forskrifter, som ivaretar føre-var-prinsippet etter §9 i nml. Hensynet til samlet belastning for økosystemene etter §10 anses tilstrekkelig ivaretatt og er vurdert som grunnlag for vedtaket. Det er søker som skal ta kostnaden ved miljøforringelse og ved hensyn for å begrense skader på naturmangfold (§ 11) gjennom miljøforsvarlige teknikker og driftsmetoder (§ 12).

**Landbrukssjefens vedtak**

Det vises til saksutredning og dokumenter i saken. I medhold av markaforskriftens § 3 godkjennes for 2 år hogst som omsøkt for 17 felter i bestandene 9739, 9738, 9740, 9742, 9741, 9745, 9746, 9747, 9748,9749, 9751, 9752, 9753 og 9754 på gnr 80 bnr 1 i Rælingen kommune med følgende vilkår:

1. Det skal tas hensyn til fuktige drog med bevaring av en andel trær i disse.
2. Edellauvtrær skal bevares.
3. Bjørk skal i stor grad bevares.
4. Livsløpstrær skal gjensettes jevnt spredt i hvert bestand, jf. omtale av livsløpstrær.
5. Drift skal legges opp slik at driftsvei i terreng krysses minimalt over fuktige drog. Ved kryssing av bekk skal det bygges midlertidig bru.
6. Det skal tas hensyn til naturtype og MiS-figur.
7. Eventuelle stier og skiløyper skal ryddes for hogstavfall før avslutning av drift.
8. Terrengskader som følge av driften, skal utbedres innen avslutning av driften eller når det i løpet av ett år etter driften er avsluttet er tørre nok forhold til det.
9. Det skal skiltes i begge ender av lunneplass med informasjon om fare ved klatring på tømmerlunner. Ved driftsvei der den fører inn på skogsbilvei skal det skiltes om drift, og det skal skiltes før drift starter.
10. Skiforeningen skal varsles om driften før start og etter avslutning.
11. Det forutsettes at tømmer bringes fram til skogsbilvei, og det skal tas hensyn til allmennheten ved utkjøring på denne.

**Klageadgang**

Dette vedtaket er et enkeltvedtak og kan påklages etter forvaltningslovens § 28. Frist for klage er satt til tre uker etter mottakelse av dette brevet. Klage skal være skriftlig, beskrive de konkrete ønsker om endringer, være underskrevet og adressert til Statsforvalteren i Østfold, Buskerud, Oslo og Akershus. Klagen skal sendes til Regionkontor Landbruk. Vi anmoder om at referansenummer i vedtaksbrevet påføres klagen.

| Vedlegg: |
| --- |
| Søknad om hogst i marka - gnr 80 bnr 1 - Rælingen |
| kart hogstmelding 9736 |
| kart hogstmelding 9737 |
| kart hogstmelding 9738 |
| kart hogstmelding 9739 |
| kart hogstmelding 9740 |
| kart hogstmelding 9741 |
| kart hogstmelding 9742 |
| kart hogstmelding 9743 |
| kart hogstmelding 9744 |
| kart hogstmelding 9745 |
| kart hogstmelding 9746 |
| kart hogstmelding 9747 |
| kart hogstmelding 9748 |
| kart hogstmelding 9749 |
| kart hogstmelding 9750 |
| kart hogstmelding 9751 |
| kart hogstmelding 9752 |
| kart hogstmelding 9753 |
| kart hogstmelding 9754 |

Med hilsen

Regionkontor landbruk

|  |  |
| --- | --- |
| Knut Samseth | Lisbet Hougaard Baklid |
| landbrukssjef | rådgiver |

Dette dokumentet er elektronisk godkjent og sendes uten signatur.

| Vedlegg: |
| --- |
| Søknad om hogst i marka - gnr 80 bnr 1 - Rælingen |
| kart hogstmelding 9736 |
| kart hogstmelding 9737 |
| kart hogstmelding 9738 |
| kart hogstmelding 9739 |
| kart hogstmelding 9740 |
| kart hogstmelding 9741 |
| kart hogstmelding 9742 |
| kart hogstmelding 9743 |
| kart hogstmelding 9744 |
| kart hogstmelding 9745 |
| kart hogstmelding 9746 |
| kart hogstmelding 9747 |
| kart hogstmelding 9748 |
| kart hogstmelding 9749 |
| kart hogstmelding 9750 |
| kart hogstmelding 9751 |
| kart hogstmelding 9752 |
| kart hogstmelding 9753 |
| kart hogstmelding 9754 |

| Kopi til: |  |  |  |
| --- | --- | --- | --- |
| Dnt Oslo Og Omegn | Postboks 7 Sentrum | 0101 | Oslo |
| Naturvernforbundet I Oslo Og Akershus | Sognsveien 231 | 0863 | Oslo |
| Oslo Og Omland Friluftsråd | Storgata 28A | 0184 | Oslo |
| Skiforeningen - Foreningen Til Ski-Idrettens Fremme | Kongeveien 5 | 0787 | Oslo |
| Viken Skog Sa Avd Ullensaker | Postboks 90 | 2041 | KLØFTA |
| Østmarkas Venner | Postboks 85 Nordstrand | 1112 | Oslo |